Likumprojekts

**Par grozījumiem Romas Starptautiskās krimināltiesas statūtos**

**1. pants.** Grozījumi Romas Starptautiskās krimināltiesas statūtos (turpmāk – grozījumi), kas apstiprināti ar Romas Starptautiskās krimināltiesas Dalībvalstu Asamblejas 2015. gada 26. novembra rezolūciju ICC-ASP/14/Res.2 un 2017. gada 14. decembra rezolūciju ICC-ASP/16/Res.4, ar šo likumu tiek pieņemti un apstiprināti.

**2. pants.** Grozījumos paredzēto saistību izpildi koordinē Tieslietu ministrija.

**3. pants.** Romas Starptautiskās krimināltiesas Dalībvalstu Asamblejas 2015. gada 26. novembra rezolūcijā ICC-ASP/14/Res.2 noteiktie grozījumi stājas spēkā Romas Starptautiskās krimināltiesas statūtu 121. panta 4. punktā noteiktajā kārtībā, un Ārlietu ministrija par to paziņo oficiālajā izdevumā "Latvijas Vēstnesis".

**4. pants.** Romas Starptautiskās krimināltiesas Dalībvalstu Asamblejas 2017. gada 14. decembra rezolūcijā ICC-ASP/16/Res.4 noteiktie grozījumi stājas spēkā Romas Starptautiskās krimināltiesas statūtu 121. panta 5. punktā noteiktajā kārtībā, un Ārlietu ministrija par to paziņo oficiālajā izdevumā "Latvijas Vēstnesis".

**5. pants.** Līdz ar likumu izsludināmi grozījumi angļu valodā un to tulkojums latviešu valodā.

Ministru prezidenta biedrs,

tieslietu ministrs

J. Bordāns